
Tiekėjams


DĖL ATSAKYMŲ Į TIEKĖJŲ KLAUSIMUS

Kalvarijos savivaldybės administracija (toliau – Perkančioji organizacija) skelbiamos apklausos būdu vykdo „Svidiškių k., Sangrūdos sen. kapinių infrastruktūros įrengimo statybos projekto parengimas“ paslaugų pirkimą (toliau – Pirkimas). CVP IS sistemoje pirkimo ID 9530762.
Informuojame, kad 2026 m. rugsėjo 8 d. CVP IS priemonėmis gauti tiekėjų klausimai.
Teikiame atsakymus į pateiktus klausimus (klausimų tekstas neredaguotas):
1. Prašome nurodyti, kokie yra numatyti šio pirkimo kainų rėžiai.
Atsakymas. Viešųjų pirkimų įstatymas neįpareigoja perkančiosios organizacijos tiekėjams atskleisti pirkimui skirtos lėšų sumos. Kiekvienu atveju perkančioji organizacija pati sprendžia, ar atskleisti pirkimui skirtų lėšų suma, ar ne. Jeigu tokia informacija atskleidžiama, ji turi būti atskleidžiama visiems tiekėjams. Šiuo atveju perkančioji organizacija pirkimui skirtų lėšų sumos nusprendė neatskleisti.
2.1. Konkurso sąlygose yra pridėtas RC išrašas žemės sklypo Un. Nr. 4400-6799-7450, kurio plotas 0,7091 ha, tačiau sklypo planas nėra pridėtas. Pridėtas žemės sklypo planas 4248m2, tačiau RC išrašas nėra pridėtas. Prašome tiksliai nurodyti, kuriuos sklypus turi apimti projektas ir pateikti Nagrinėjamos teritorijos ribą – schemą.
Atsakymas. Pateikiami papildomi dokumentai.
2. 2. Ar nagrinėjama teritorija patenka į saugomas teritorijas?
Atsakymas. Nagrinėjama teritorija nepatenka į saugomas teritorijas.
2. 3. Ar Užsakovas pateiks topografinę nuotrauką dwg formatu?
Atsakymas. DWG formatu topografinės nuotraukos užsakovas nepateiks.
3.1.  Kokia yra maksimali kaina, kurią pateikus tiekėjui pasiūlymas būtų atmestas?
Atsakymas. Viešųjų pirkimų įstatymas neįpareigoja perkančiosios organizacijos tiekėjams atskleisti pirkimui skirtos lėšų sumos. Kiekvienu atveju perkančioji organizacija pati sprendžia, ar atskleisti pirkimui skirtų lėšų suma, ar ne. Jeigu tokia informacija atskleidžiama, ji turi būti atskleidžiama visiems tiekėjams. Šiuo atveju perkančioji organizacija pirkimui skirtų lėšų sumos nusprendė neatskleisti.
3.2.  Ar būtų galimybė koreguoti apmokėjimo terminą ir tvarką? Apmokėjimo sąlyga, kad bus apmokėta 100 proc. projekto parengimo sumos tik įvykdžius visus sutartinius įsipareigojimus - yra neproporcingai didelė finasinė našta tiekėjui.
Atsakymas. Koreguoti apmokėjimo termino ir tvarkos neplanuojama.

